Dagi ad d-nefḥem belli yella umgired gar uwadem akked umdan, ur ilaq ara ad nessadel gar-asen. Imi awadem yettidir kan deg tewriqt neɣ di lkaɣeḍ, tudert-is tcud ɣer tin n uḍris, ur yesi ara tilelli ad yidir akken i yebɣa, d amaru ara t-yeseddun, arnu mi yekfa wullis ad ifak ula d netta, ad d-yeqqim kan deg wallaɣ n yimeɣri, maca amdan yettidir deg tilawt, yesa tilelli ad yidir, ad yexdem akken i yebɣa netta.